NINE งบฯ Q3 พลิกขาดทุน หลังรายได้จากการขายโฆษณา-รับผลิตรายการทีวีดิจิตอลลด
NINE เศร้า งบฯ Q3/58 ขาดทุน 2.92 ลบ. จากมีกำไร 2.80 ลบ. เมื่อปีก่อน หลังรายได้จากการขายโฆษณา-รับจ้างผลิตรายการในทีวีดิจิตอลลดลง ขณะที่ช่วง 9 เดือนแรกมีผลขาดทุน 9.89 ลบ. ขาดทุนเพิ่มขึ้น 776% จากขาดทุน 1.13 ลบ.
5 พ.ย. 2558

บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) หรือ NINE รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 2.92ล้านบาท หรือขาดทุนสุทธิ 0.017บาทต่อหุ้น เทียบกับช่วงเดียวกันของปีก่อนที่มีกำไรสุทธิ 2.80ล้านบาท หรือมีกำไรสุทธิ 0.016บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 9.89ล้านบาท หรือขาดทุนสุทธิ 0.058บาทต่อหุ้น ขาดทุน เพิ่มขึ้น 776% จากช่วงเดียวกันของปีก่อนที่มีผลขาดทุนสุทธิ 1.13ล้านบาท หรือขาดทุนสุทธิ 0.007บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากรายได้จากการให้บริการลดลงร้อยละ 14 เนื่องจากรายได้จากการรับจ้างผลิต จำหน่าย และบริการอื่นจากสื่อสิ่งพิมพ์ต่างประเทศลดลงร้อยละ 3 นอกจากนี้รายได้จากการขายโฆษณาและรับจ้างผลิตรายการในทีวีดิจิตอลลดลงร้อยละ 41
 